Ĉu vi forgesis vian pasvorton?
#000002
Aŭ ensaluti per ekstera retejo
#000003
Tina Modotti, fotistino kaj aktivulino
#000005
Tina Modotti estis elstara fotistino, nelacigebla komunista aktivulino kaj eble la plej internacia itala virino de la komenco de la dudeka jarcento. Ŝi naskiĝis en la nord-itala urbo Udine en 1896 kaj mortis en Meksiko en 1942.
#000009
Ŝiaj fotoj, kiuj kovras nur sep jarojn de ŝia mallonga vivo, montris la belecon de meksikaj viroj, virinoj kaj infanoj. Per sia internacia agado ŝi luktis ĝis la fino en la espero je pli bona mondo.
#000010
Tina unue vidis la maron dekses-jara, kiam ŝi sola enŝipiĝis por atingi sian familion en Sanfrancisko. Tie ŝi laboris kiel kudristino en supervendejo, ludis en la itala teatro, kaj kaptis la atenton de Holivudo. En filmoj kiel "La tigra felo" (The Tiger’s Coat, 1920) de Roy Clements ŝi ludis la rolon de danĝere ĉarma meksikanino.
#000011
Tina Modotti en la filmo "La tigra felo"
#000012
Meksiko iĝis poste tre grava en ŝia vivo ekde 1923, kiam ŝi iris tien kun la fama usona fotisto Edward Weston (1886-1958). La suno kaj la malriĉaj vivkondiĉoj de granda parto de la loĝantoj memorigis al ŝi pri Udine. Ŝi komencis foti ilin per teknikoj, kiujn ŝi lernis de Weston, kun atento pri komponado kaj klaraj detaloj, sed kun pli profunda sento. Tre teneraj estas, ekzemple, ŝiaj fotoj de mam-nutrantaj indiĝenaj patrinoj.
#000013
Per siaj fotoj ŝi diskonigis internacie la verkojn de la meksika mur-pentra movado. Ŝi estis la homo, kiu prezentis Frida Kahlo (1907-1954) al ŝia estonta edzo, la fama artisto Diego Rivera (1886-1957). Tina aperas kun la fratino de Frida en la murpentraĵo "En la arsenalo" (En el Arsenal, 1928) de Rivera.
#000014
Eĉ post la reiro de Weston al Usono en 1926, Tina restis en sia amata Meksiko. Ŝi fotis grupojn de kamparanoj kun tradiciaj meksikaj ĉapeloj en la stratoj, laboristojn penantajn sub pezegaj ŝarĝoj, kaj manojn de laboristoj aǔ de pup-teatristo. La usona revuo "La novaj amasoj" (The New Masses) publikigis ŝiajn foto-kunmetaĵojn, ekzemple "Meksika ĉapelo, falĉilo kaj martelo" (1928).
#000015
Ŝia tre fama foto "Virino kun flago" (1928) aperis sur la koverto de la germana "Laborista ilustrita revuo" (Arbeiter Illustrierte Zeitung).
#000016
Ŝiaj plej belaj fotoj estas portretoj de virinoj kaj infanoj ĉe la bazaro en Tehuantepec, kun tradiciaj vestoj kaj grandaj ujoj surkape.
#000017
En 1930 Tina devis forlasi Meksikon, kaj ŝi tute forlasis fotadon por ĵeti sin tutkore en la agadon kontraǔ faŝismo. Ŝi partoprenis en la hispana civila milito, sed poste revenis al Meksiko, kie ŝi mortis nur kvardekses-jara pro kor-atako.
#000018
bazaro: granda kovrita aŭ sub-ĉiela vendejo, kie troviĝas multaj malpli grandaj vendejoj aŭ vendotabloj.
#000020
civila milito: interna milito inter la loĝantoj de la sama lando.
el-stara: staranta alte super la aliaj membroj de grupo pro rimarkinda kvalito.
falĉilo: ilo uzata por tranĉi herbon aŭ grenon.
#000021
faŝismo: naciisma politika movado, kiu perforte subpremas ĉiujn kontraŭstarantojn; ĝi unue aperis en Italujo kaj aliaj landoj dum la 20-aj kaj 30-aj jaroj de la dudeka jarcento.
felo: haŭto de besto (kun la haroj).
#000022
parto-preni: esti unu el la homoj, kiuj kune faras ion.
portreto: bildo aŭ foto, kiu prezentas la personan aspekton de homo.
#000024
ŝarĝo: granda pezo, kiun oni portas.
tenera: montranta dolĉajn kaj amemajn sentojn.
tigro: granda, danĝera besto el la kato-familio.
#000025
Eblas afiŝi nun kaj registriĝi poste.
Se vi jam havas konton, ensalutu nun por afiŝi uzante ĝin.
#000026
Algluita kiel riĉa teksto. Alglui plat-tekste
#000027
Estas permesate nur 75 emoĝioj.
#000028
Via ligilo estas aŭtomate enkorpigita. Montri kiel ligilo
#000029
Ne eblas rekte alglui bildojn. Alŝutu aŭ enmetu bildojn per URL.
#000031